ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670005020 

ขอให้แก้ไขปัญหาเสียงดังและฝุ่นละอองที่ฟุ้งกระจายจากการรื้อถอนอาคาร บริเวณ ซอยลาดพร้าว 41 แยก 6 แขวงจันทรเกษม เขตจตุจักร กรุงเทพมหานคร จุดสังเกต การรื้อถอนอาคารดังกล่าว ตั้งอยู่บริเวณทางเข้าซอยลาดพร้าว 41 แยก 6 เนื่องจากผู้ร้องแจ้งว่า เมื่อวันที่ 20 มกราคม 2567 ได้มีกลุ่มผู้รับเหมาเข้ามาดำเนินการรื้อถอนอาคารบ้านเรือนขนาดใหญ่ เพื่อก่อสร้างซูเปอร์มาร์เก็ต ซึ่งผู้ร้องและประชาชนในพื้นที่ได้ประสบปัญหาจากเสียงอุปกรณ์เครื่องจักรขนาดใหญ่ที่ใช้รื้อถอนส่งเสียงดังรบกวน และประสบปัญหาจากฝุ่นละอองที่ฟุ้งกระจายไปทั่ว เพราะกลุ่มผู้รับเหมาไม่ได้มีมาตรการในการป้องกันฝุ่นละอองที่ฟุ้งกระจายเท่าที่ควร และผู้ร้องแจ้งว่า ในพื้นที่ดังกล่าวอยู่ในความรับผิดชอบของเขตจตุจักร แต่ตั้งแต่มีกลุ่มผู้รับเหมาเข้ามาดำเนินการรื้อถอนนั้น ปรากฏว่าไม่มีเจ้าหน้าที่ภาครัฐลงพื้นที่ตรวจสอบควบคุมดูแลในโครงการดังกล่าวเลย อีกทั้งบริเวณด้านหน้าของโครงการไม่มีการติดตั้งป้ายที่ได้รับอนุญาตในการดำเนินการรื้อถอนอาคาร และไม่มีการติดตั้งป้ายของผู้รับผิดชอบโครงการอีกด้วย ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประกอบกับผู้ร้องประสงค์ร้องเรียนเจ้าหน้าที่ฝ่ายโยธา เขตจตุจักร กรุงเทพมหานคร เนื่องจากวันที่ 1 กุมภาพันธ์ 2567 ผู้ร้องได้แจ้งเรื่องไปยังศูนย์รับเรื่องราวร้องทุกข์กรุงเทพมหานคร 1555 แต่ปัจจุบัน (วันที่ 4 กุมภาพันธ์ 2567) ปรากฏว่ายังไม่มีเจ้าหน้าที่ที่เกี่ยวข้องดำเนินการลงพื้นที่ เพื่อตรวจสอบควบคุมดูแลการดำเนินงาน จึงประสงค์ให้ทางหน่วยงานที่เกี่ยวข้องดำเนินการลงพื้นที่ตรวจสอบควบคุมดูแลการดำเนินงานดังกล่าว เพื่อแก้ไขปัญหาเสียงดังและฝุ่นละอองที่ฟุ้งกระจายให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook